Súradnice: 49°11′24″S 20°10′59″V﻿ / ﻿49,19°S 20,183°V﻿ / 49.19; 20.183

**Široká veža** (2 461,5 m n. m.; poľ. *Mały Lodowy Szczyt*, nem. *Roter Turm, Breiter Turm*, maď. *Vöröstorony, Vöröspataky torony, Szélestorony*) je vrch vo Vysokých Tatrách na Slovensku. Leží v hlavnom hrebeni Vysokých Tatier nad Starým Smokovcom, približne 15 km severne od Popradu. Východným smerom stojí Téryho chata.

Názov
-----

Juraj Buchholtz ml. ju v roku 1717, v legende k jeho tatranskej panoráme, spomína ako Pessulanus der riegelberg, čo v latinskej a nemeckej podobe znamená zázvorový vrch. Spišskí nemeckí horskí vodcovia nazývali Širokú vežu Roter Flossturn, Roter Flussturm. Floss-Fluss znamená roklinu, žľab, konkrétne markantnú severozápadnú roklinu Širokej veže, čiže význam názvu je veža červeného žľabu. Doslovný preklad prevzala maďarská nomenklatúra – Vöröspataky torony, čo znamená vežu červeného potoka. Červené škvrny na Širokej veži dali neskôr podnet k zjednodušeniu skoršieho pomenovania a zo štítu sa stala Červená veža, Roter Turm, Vöröstorony. Dnešné meno Širokej veže, odvodené od jej podoby, pochádza z prvej polovice 19. storočia. Odlišný poľský názov Mały Lodowy Szczyt stavia Širokú vežu na úroveň bočného vrcholu Ľadového štítu.

Poloha
------

Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú južne situovaný Starý Smokovec a Tatranská Polianka, juhovýchodne sa nachádza Tatranská Lomnica, severne Tatranská Javorina a severovýchodne Ždiar. Štít sa nachádza v Tatranskom národnom parku a jeho vrcholom prechádza hranica národnej prírodnej rezervácie Javorová dolina a NPR Studené doliny.

Opis
----

Široká veža je rozložitý, kupolovitý štít v hlavnom hrebeni Vysokých Tatier, medzi Ľadovým (2 627 m n. m.) a Javorovým štítom (2 418 m n. m.), presnejšie medzi Bielou lávkou (Ostrým štítom) a Sedielkom. Juhovýchodným smerom z neho vybieha rázsocha mohutného Prostredného hrebeňa, ktorý oddeľuje Malú a Veľkú Studenú dolinu. Medzi Širokou vežou a Priečnou vežou je Priečne sedlo. Severné steny Širokej veže spadajú do Javorovej doliny, presnejšie do Zadnej Javorovej doliny, južná stena do Veľkej Studenej doliny.

Severne sa nachádzajú Svišťovky (2 070 m n. m.), Malá (2 184 m n. m.) a Veľká Ľadová veža (2 387 m n. m.), Malý Ľadový štít (2 603 m n. m.), Ľadový štít (2 627 m n. m.), Snehový štít (2 465 m n. m.) a Kolový štít (2 418 m n. m.), východne Baranie rohy (2 526 m n. m.), Kežmarský štít (2 556 m n. m.), Pyšný štít (2 621 m n. m.), Lomnický štít (2 633 m n. m.) a Veľká Lomnická veža (2 211 m n. m.), južne Malý Kostol (2 188 m n. m.), Prostredný hrot (2 441 m n. m.), Slavkovský štít (2 452 m n. m.) a Slavkovská kopa (2 346 m n. m.) a západne Bradavica (2 476 m n. m.), Svišťový štít (2 383 m n. m.), Javorový štít (2 418 m n. m.), Žabí vrch (2 203 m n. m.) a Široká (2 210 m n. m.).

Severozápadne sa nachádza Zadná Javorová dolina, ktorou voda z hrebeňa odteká Javorinkou do Dunajca, východne leží Malá Studená dolina, ktorou vodu odvádza Malý Studený potok do rieky Poprad. Južne sa nachádza Veľká Studená dolina, ktorou odteká voda Veľkým Studeným potokom. V tejto doline stojí Zbojnícka chata, v Kotline Piatich spišských plies v Malej Studenej doline zasa Téryho chata.

### Výhľady

Turisticky voľne neprístupný skalnatý vrchol umožňuje kruhový rozhľad. Vďaka nadmorskej výške ponúka výhľad na mnohé vrcholy Vysokých Tatier a okolité doliny, pri vhodných podmienkach aj mnohé pohoria a vrchy stredného a východného Slovenska a južného Poľska.

Turistika
---------

Široká veža je dostupná len s horským vodcom. Prví na jej vrchole stáli Jozef Déry a horský vodca Ján Hunsdorfer 22. júla 1896. Horolezcov najviac láka južná stena, spadajúca do Veľkej Studenej doliny. Južnou stenou prví na vrchol vystúpili v roku 1912 Poliaci Władysław Kulczyński ml. a Mieczysław Świerz s priateľmi. Významné cesty vytýčili v roku 1932 Stanisław Motyka a Ján Sawicki. V zime prví na vrchole boli Lajos Rokfalusy, Tibold Kregczy a Zoltán Votisky 15. mája 1911.

### Prístup

Štít sa nachádza na území národných prírodných rezervácií a Tatranského národného parku, preto vrchol nie je voľne prístupný. Blízkym Sedielkom prechádza  zeleno značená turistická trasa z Tatranskej Javoriny cez Javorovú dolinu k Téryho a Zamkovského chate. Južným úbočím vedie  žlto značená trasa od Zbojníckej chaty cez Priečne sedlo na rázc. Pod Sedielkom.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-05-03]. Dostupné online. Archivované 2023-12-08 z originálu.
2. 1 2 3 4  *Vysoké Tatry. Letná turistická mapa.* 1 : 50 000. Harmanec: VKÚ, a. s.
3. 1 2 3 4   *Mapový portál HIKING.SK* [online]. Denník N, [cit. 2023-05-03]. Dostupné online.
4. 1 2  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.
5. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-05-03]. Dostupné online.
6. ↑   *Mapy.cz* [online]. sk.mapy.cz, [cit. 2023-05-03]. Dostupné online.
7. ↑   *Peakfinder* [online]. peakfinder.org, [cit. 2023-05-03]. Dostupné online.
8. ↑  RADWAŃSKA-PARYSKY, Zofia; PARYSKI, Witold Henryk. *Wielka encyklopedia tatrzańska*. Poronin : Wyd. Górskie, 2004. ISBN 83-7104-009-1. (po poľsky)

Pozri aj
--------

* Téryho chata
* Sedielko
* Vysoké Tatry
* Javorová dolina (národná prírodná rezervácia)
* Studené doliny
* Tatranský národný park
* Zoznam vrcholov vo Vysokých Tatrách

Iné projekty
------------

Commons
* Spolupracuj na Commons Commons ponúka multimediálne súbory na tému **Široká veža**

Externé odkazy
--------------

* Poloha na turistickej mape
* Horský sprievodca

| * z
* d
* u
Tatry |
| --- |
| Podcelky (časti) | 
* Západné Tatry
	+ Červené vrchy
	+ Liptovské kopy
	+ Liptovské Tatry
	+ Osobitá
	+ Roháče
	+ Sivý vrch
* Východné Tatry
	+ Belianske Tatry
	+ Vysoké Tatry

 |
| Veľkoplošné chránené územie | 
* Tatranský národný park
* Tatrzański Park Narodowy (Poľsko)

 |
| Národné prírodné rezervácie | 
* Batizovská dolina
* Belianske lúky
* Belianske Tatry
* Bielovodská dolina
* Dolina Bielej vody
* Furkotská dolina
* Javorová dolina
* Juráňova dolina
* Kotlový žľab
* Kôprová dolina
* Mengusovská dolina
* Mlynická dolina
* Mních
* Mokriny
* Mraznica
* Nefcerka
* Osobitá
* Pramenište
* Roháčske plesá
* Sivý vrch
* Skalnatá dolina
* Slavkovská dolina
* Studené doliny
* Suchá dolina
* Štôlska dolina
* Tichá dolina
* Uhlištiatka
* Važecká dolina
* Velická dolina

 |
| Prírodné rezervácie | 
* Baba
* Blatá
* Bor
* Bôrik
* Brezina
* Čikovská
* Fľak
* Goliašová
* Grapa
* Hrádok nad Pavúčou dolinou
* Jedliny
* Jelšina
* Kút
* Mačie diery
* Machy
* Medzi bormi
* Pálenica
* Pastierske
* Pavlová
* Pod Črchľou
* Poš
* Rašelinisko
* Skalka
* Slavkovský jarok
* Surovec
* Úplazíky

 |
| Národné prírodné pamiatky | 
* Belianska jaskyňa
* Brestovská jaskyňa
* Javorinka

 |
| Prírodné pamiatky | 
* Hybická tiesňava

 |
| Vybrané vrcholy Východných Tatier | 
* Gerlachovský (2 654)
* Gerlachovská veža (2 642)
* Lomnický (2 633)
* Ľadový (2 627)
* Pyšný (2 621)
* Zadný Gerlach (2 616)
* Lavínový (2 606)
* Malý Ľadový (2 602)
* Kotlový (2 601)
* Lavínová veža (2 600)
* Malý Pyšný (2 590)
* Veľká Litvorová veža (2 581)
* Strapatá veža (2 565)
* Kežmarský (2 556)
* Vysoká (2 547)
* Malá Litvorová veža (2 547)
* Supia veža (2 540)
* Končistá (2 537)
* Baranie rohy (2 526)
* Dračí (2 523)
* Veľká Vidlová veža (2 522)
* Veterný (2 515)
* Malý Kežmarský (2 514)
* Zadný Ľadový (2 512)
* Rysy (2 503)
* Kriváň (2 495)
* Bradavica (2 476)
* Slavkovský (2 452)
* Východná Vysoká (2 429)
* Kôprovský (2 363)
* Jahňací (2 230)
* Havran (2 151)
* Ždiarska vidla (2 141)
* Hlúpy (2 061)
* Zadné Jatky (2 020)

 |
|  Vybrané sedlá Východných Tatier | 
* Bystré (2 314)
* Furkotské sedlo (2 277)
* Kopské (1 750)
* Ľaliové (1 952)
* Lomnické (2 190)
* Pod Ostrvou (1 966)
* pod Svišťovkou (2 023)
* Poľský hrebeň (2 200)
* Predné Kopské (1 780)
* Priečne (2 353)
* Prielom (2 290)
* Sedielko (2376)
* Široké (1 826)
* Váha (2 340)
* Vyšné Kôprovské (2 180)

 |
| Vybrané vrchy Západných Tatier | 
* Bystrá (2 248)
* Jakubina (2 194)
* Baranec (2 185)
* Baníkov (2 178)
* Plačlivé (2 125)
* Ostrý Roháč (2 088)
* Volovec (2 063)
* Brestová (1 903)
* Sivý vrch (1 805)
* Osobitá (1687)

 |
| Sedlá Západných Tatier | 
* Baníkovské (2 045)
* Bystré (1 960)
* Gáborovo (1 890)
* Jamnícke (1 908)
* Pálenica (1 570)
* Parichvost (1 870)
* Pyšné (1 791)
* Račkovo (1 958)
* Smutné (1 965)
* Tomanovské (1 686)
* Žiarske (1 917)

 |
| Zoznamy | 
* štítov Vysokých Tatier
* vrcholov v Západných Tatrách
* vrcholov v Belianskych Tatrách
* dvojtisícoviek Tatier
* sediel Vysokých Tatier

 |